Berisha është thirrur të dëshmojë në gjyqin që mbahet kundër Emiljano Shullazit, teksa një tjetër dëshmitar do të jetë edhe Ardian Çipa.
Pjesë e dëshmive do jete edhe shtetasja Marsida Musai, e cila është bashkëshortja e bashkëpunëtorit të drejtësisë Ylvi Beqja.
Fillimisht emri i Berishës është përmendur nga ish- ministri i Brendshëm, Saimir Tahiri, i cili u shpreh pak kohë më parë se ai ka dijeni për kërcënimet që Shullazi u ka bërë Mynyr Konit dhe Dhori Kules.
Kanë qenë avokatët e Shullazit të cilët kanë paraqitur kërkesën për të dëshmuar ish- kryeministrin. Berisha pritet të dëshmojë në seancën që do të mbahet ditën e martë.
Nuk dihet nëse ish- kryeministri do të tregohet i gatshëm për të dëshmuar, ndërsa kujtojmë që ai është thirrur për shumë çështje, por përherë nuk ka qenë i disponueshëm.
/f.ç/Albanian Free Press Online/